Document ID: 31995D0537

ΑΠΟΦΑΣΗ ΤΗΣ ΕΠΙΤΡΟΠΗΣ της 6ης Δεκεμβρίου 1995 που τροποποιεί την απόφαση 95/119/ΕΚ σχετικά με ορισμένα μέτρα προστασίας που αφορούν τα αλιευτικά προϊόντα προέλευσης Ιαπωνίας (Κείμενο που παρουσιάζει ενδιαφέρον για τον ΕΟΧ) (95/537/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των αρχών σχετικά με την οργάνωση των κτηνιατρικών ελέγχων για τα προϊόντα που εισάγονται στην Κοινότητα προερχόμενα από τρίτες χώρες (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19,
Εκτιμώντας:
ότι έγιναν γνωστές σοβαρές ελλείψεις σε θέματα υγιεινής και ελέγχου των αλιευτικών προϊόντων στην Ιαπωνία οι οποίες οδήγησαν την Επιτροπή να εγκρίνει την απόφαση 95/119/ΕΚ (2), προκειμένου να ανασταλούν οι εισαγωγές τέτοιων προϊόντων καταγωγής Ιαπωνίας 7
ότι μια αποστολή εμπειρογνωμόνων της Επιτροπής έχει μεταβεί πρόσφατα στην Ιαπωνία για να εκτιμήσει τα μέτρα που έχουν ληφθεί από τις ιαπωνικές αρχές 7 ότι σύμφωνα με την έκθεση αυτής της αποστολής είναι απαραίτητο να διατηρηθούν τα μέτρα προστασίας που έχουν θεσπιστεί για τα δίθυρα μαλάκια, τα εχινόδερμα, τα χιτωνοφόρα και τα θαλάσσια γαστερόποδα υπό οποιαδήποτε μορφή και αν είναι 7
ότι είναι αναγκαίο να τροποποιηθεί αναλόγως, η απόφαση 95/119/ΕΚ 7
ότι τα προβλεπόμενα μέτρα είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 1 της απόφασης 95/119/ΕΚ αντικαθίσταται από το ακόλουθο κείμενο:
«Άρθρο 1
Τα κράτη μέλη απαγορεύουν την εισαγωγή των δίθυρων μαλακίων, εχινοδέρμων, χιτωνοφόρων και θαλασσίων γαστεροπόδων υπό υποιαδήποτε μορφή και αν είναι, προέλευσης Ιαπωνίας.».
Άρθρο 2
Τα κράτη μέλη τροποποιούν τα μέτρα που εφαρμόζουν στις εισαγωγές για να τα προσαρμόσουν προς την παρούσα απόφαση. Πληροφορούν σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 6 Δεκεμβρίου 1995.

Labels: 3
0
18
6